61989J0226
ΑΠΌΦΑΣΗ ΤΟΥ ΔΙΚΑΣΤΗΡΊΟΥ (τρίτο τμήμα)
της 21ης Μαρτίου 1991 (
*1
)
Στην υπόθεση C-226/89,
Haniel Spedition GmbH, εταιρία γερμανικού δικαίου με έδρα το Duisbourg ( Ομοσπονδιακή Δημοκρατία της Γερμανίας), εκπροσωπούμενη από τον Dirk Schroeder, δικηγόρο Κολωνίας, με αντίκλητους στο Λουξεμβούργο τους δικηγόρους Loesch & Wolter, 8, rue Zithe,
προσφεύγουσα,
κατά
Επιτροπής των Ευρωπαϊκών Κοινοτήτων, εκπροσωπούμενης από τον Dierk Booss, νομικό σύμβουλο της, και τον Klaus-Dieter Borchardt, μέλος της νομικής της υπηρεσίας, με αντίκλητο στο Λουξεμβούργο τον Guido Berardis, μέλος της νομικής της υπηρεσίας, Centre Wagner, Kirchberg,
καθής,
που έχει ως αντικείμενο, πρώτον, την ακύρωση της αποφάσεως που απηύθυνε η Επιτροπή στις 8 Μαΐου 1989 προς την προσφεύγουσα σε σχέση με την πραγματοποίηση ορισμένων κρατήσεων σύμφωνα με το άρθρο 22, σημείο 2, στοιχείο β, του κανονισμού ( ΕΟΚ ) 2200/87 της Επιτροπής, της 8ης Ιουλίου 1987 και, δεύτερον, την καταβολή στην προσφεύγουσα ποσού 55451,50 ECU, προσαυξημένου από τις 12 Μαΐου 1989 κατά τους τόκους υπερημερίας που προβλέπονται στο άρθρο 18, παράγραφος 6, δεύτερο εδάφιο, του προαναφερθέντος κανονισμού ( ΕΟΚ ) 2200/87,
ΤΟ ΔΙΚΑΣΤΗΡΙΟ (τρίτο τμήμα),
συγκείμενο από τους J. C. Moitinho de Almeida, πρόεδρο τμήματος, F. Grévisse και M. Zuleeg, δικαστές,
( το σκεπτικό δεν παρατίθεται )
αποφασίζει:
1)
Ακυρώνει την απόφαση της Επιτροπής της 8ης Μάιου 1989, η οποία διαβιβάστηκε στις 12 Μαΐου 1989 και με την οποία η Επιτροπή προέβη στην κράτηση ποσού 55451,50 ECU επί του ποσού που όφειλε στην προσφεύγουσα λόγω της παραδόσεως ορισμένων αγαθών στο πλαίσιο της επισιτιστικής βοήθειας.
2)
Υποχρεώνει την Επιτροπή να καταβάλει στην εταιρία Haniel Spedition GmbH, που εδρεύει στο Duisbourg, το ποσό των 55451,50 ECU, προσαυξημένο κατά τους τόκους υπερημερίας από τις 12 Μαΐου 1989, βάσει του συνήθους επιτοκίου της Επιτροπής.
3)
Καταδικάζει την Επιτροπή στα δικαστικά έξοδα.
(
*1
)	Γλώσσα διαδικασίας: η γερμανική.